Oficialusis leidinys L 276 , 19/09/1992 p. 0001 - 0010

specialusis leidimas suomių kalba: skyrius 9 tomas 2 p. 0070

specialusis leidimas švedų kalba: skyrius 9 tomas 2 p. 0070



Komisijos reglamentas (EEB) Nr. 2719/92 1992 m. rugsėjo 11 d. dėl administracinio lydraščio gabenant akcizais apmokestinamus produktus pagal akcizų sustabdymo režimą EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1992 m. vasario 25 d. Tarybos direktyvą 92/12/EEB dėl bendros tvarkos, susijusios su akcizais apmokestinamais produktais, ir jų laikymu, gabenimu bei kontrole [1], ir ypač į jos 18 straipsnio 1 dalį ir 19 straipsnio 1 dalį, atsižvelgdama į Akcizų mokesčių komiteto nuomonę, kadangi akcizais apmokestinami produktai yra gabenami tarp apmokestinamų produktų sandėlių ir iš apmokestinamų produktų sandėlio pristatomi registruotam ar neregistruotam veiklos vykdytojui pagal akcizų sustabdymo režimą; kadangi būtina nustatyti privalomo tokių produktų gabenimą patvirtinančio administracinio arba prekybos dokumento formą ir turinį; kadangi taip pat būtina nustatyti, kas ir kokiu būdu perduoda atsakingoms institucijoms joms skirtą ketvirtą lydraščio egzempliorių; kadangi pageidautina ir tinkama būtų tai pavesti paskirties šalyje esančiam gavėjui, nes tik jis savo valstybės kompetentingoms institucijoms gali perduoti šį mokesčių priežiūros tikslais svarbų dokumentą, be pavojaus, kad jis bus klaidingai nukreiptas; kadangi ketvirtoje kopijoje taip pat turi būti gavimo patvirtinimas, jeigu to reikalauja paskirties valstybės narės kompetentingos institucijos, nurodantis minėtoms institucijoms, kad prekės buvo pristatytos į gavėjo apmokestinamų produktų sandėlį, PRIĖMĖ ŠĮ REGLAMENTĄ: 1 straipsnis Priede pateikta dokumento forma yra naudojama kaip administracinis dokumentas, pridedamas prie akcizais apmokestinamų produktų, kaip numatyta Direktyvos 92/12/EEB 3 straipsnio 1 dalyje, kurie gabenami pagal akcizų sustabdymo režimą. Nurodymai dėl dokumento pildymo bei jo naudojimo tvarka yra pateikti šio dokumento 1 egzemplioriaus antroje pusėje. 2 straipsnis 1. Vietoj administracinio dokumento gali būti pateikiamas prekybos dokumentas, jeigu jame yra ta pati informacija, kuri turi būti pateikta administraciniame dokumente. 2. Prekybos dokumente, kuris savo struktūra skiriasi nuo administracinio dokumento, turi būti pateikiama ta pati informacija, kaip ir administraciniame, o pateikiamos informacijos punktai turi turėti tokį patį numerį, kuriuo pažymėta atitinkamas administracinio dokumento langelis. 3 straipsnis Jeigu akcizais apmokestinami produktai yra gabenami nuolatiniais vamzdynais, susiję valstybės narės tarpusavio susitarimo pagrindu gali leisti, kad informacija apie prekių, išvežamų iš siuntėjo apmokestinamo sandėlio į gavėjo apmokestinamą sandėlį, rūšį ir kiekį būtų perduodama kompiuteriniu būdu, kuris pakeičia lydraštį. Tokia priemonė turėtų būti pakankama, siekiant užtikrinti, kad būtų pateikti visi produktų kontrolei ir mokesčių surinkimui būtini duomenys. 4 straipsnis Gavėjas, jeigu to reikalauja paskirties valstybės narės kompetentingos institucijos, ketvirtame lydraščio egzemplioriuje pateikia tokį patį gavimo patvirtinimą, kaip ir trečiajame egzemplioriuje (grąžintiname egzemplioriuje) ir perduoda jį kompetentingoms institucijoms, kurioms yra atskaitingas, pagal jų nurodymus. 5 straipsnis Šis reglamentas įsigalioja nuo 1993 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1992 m. rugsėjo 11 d. Komisijos vardu Christiane Scrivener Komisijos narė [1] OL Nr. L 76, 1992 3 23, 1 p. -------------------------------------------------- PRIEDAS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------